Pasak bumi ngaran tumbuhan asli Indonesia wan Malaysia, ada jua tumbuh di Thailand. Di Malaysia, ngarannya Tongkat Ali. Pasak bumi tumbuh di hutan nang tanahnya randah, tingginya bisa sampai 10 dapa. Biasanya, daun pasak bumi labat di hujung batangnya. Kabanyakannya, puhun pasak bumi kada bacabang. Lamunnya bacabang, palingan sabuting-dua haja. Kambangnya labat, basusun di cabangnya, nang kaluar matan pangkal daun.